AN COIMISIÚN EORPACH An Bhruiséil,22.6.2022 COM(2022) 295 final TUARASCÁIL ÓN gCOIMISIÚN CHUIG PARLAIMINT NA hEORPA AGUS CHUIG AN gCOMHAIRLE maidir le cur chun feidhme Rialachán (AE) Uimh. 1214/2011 ó Pharlaimint na hEorpa agus ón gComhairle an 16 Samhain 2011 maidir le hiompar trasteorann gairmiúil airgid thirim in euro de bhóthar idir Ballstáit sa limistéar euro de bhun airteagal 26 den Rialachán seo



TUARASCÁIL ÓN gCOIMISIÚN CHUIG PARLAIMINT NA hEORPA AGUS CHUIG AN gCOMHAIRLE maidir le cur chun feidhme Rialachán (AE) Uimh. 1214/2011 ó Pharlaimint na hEorpa agus ón gComhairle an 16 Samhain 2011 maidir le hiompar trasteorann gairmiúil airgid thirim in euro de bhóthar idir Ballstáit sa limistéar euro de bhun airteagal 26 den Rialachán seo

1.Réamhrá Tháinig Rialachán (AE) Uimh. 1214/2011 ó Pharlaimint na hEorpa agus ón gComhairle an 16 Samhain 2011 maidir le hiompar trasteorann gairmiúil airgid thirim in euro de bhóthar idir Ballstáit sa limistéar euro i bhfeidhm an 30 Samhain 2012. Ceanglaítear le hAirteagal 26 de Rialachán (AE) Uimh. 1214/2011 ar an gCoimisiún tuarascáil ar a chur chun feidhme a chur faoi bhráid Pharlaimint na hEorpa agus na Comhairle faoin 1 Nollaig 2016 agus i gceann gach 5 bliana ina dhiaidh sin. Leis an tuarascáil, ní mór, go háirithe, scrúdú a dhéanamh ar an bhféidearthacht atá ann comhcheanglais oiliúna a bhunú maidir le hiompar arm ag foireann slándála cuideachtaí airgid thirim faoi bhealach (‘CIT’) agus Airteagal 24 den Rialachán sin a leasú i bhfianaise Threoir 96/71/CE, aird chuí a thabhairt ar an dul chun cinn teicneolaíoch i réimse IBNS, an breisluach a d’fhéadfadh a bheith ann maidir le ceadúnais CIT de chuid an Aontais a dheonú ar bhonn grúpa a bhreithniú agus measúnú a dhéanamh ar cheart Rialachán (AE) Uimh. 1214/2011 a athbhreithniú dá réir. Rinneadh an chéad athbhreithniú in 331. I dtaca leis an athbhreithniú sin, bunaithe ar cheistneoirí, chuaigh an Coimisiún i gcomhairle le páirtithe leasmhara na hearnála, lena n‑áirítear na comhpháirtithe sóisialta agus na Ballstáit. Tá an tuarascáil bunaithe ar na freagraí a tugadh ar na ceistneoirí. 2.Cúlra ginearálta 2.1.Comhthéacs 2.1.1.Sraith comhrialacha a bhfuil feidhm acu maidir le hiompar trasteorann airgid thirim in euro Mar thoradh ar an euro a thabhairt isteach tá méadú tagtha ar an ngá atá le hiompar trasteorann airgid thirim de bhóthar i mBallstáit an limistéir euro. Laistigh den limistéar euro, ba cheart na bainc, an earnáil mhiondíola agus láimhseálaithe airgid thirim gairmiúla eile a bheith in ann conradh a dhéanamh le cuideachtaí CIT a thairgeann an praghas agus/nó an tseirbhís is fearr agus leas a bhaint as seirbhísí airgid thirim an bhrainse bainc cheannais náisiúnta is gaire dóibh nó an ionaid airgid thirim CIT is gaire dóibh, fiú má tá an brainse nó an t‑ionad sin lonnaithe i mBallstát eile. Ina theannta sin, tá socrú déanta ag na Ballstáit a bhfuil an euro mar airgeadra acu (‘Ballstáit rannpháirteacha’), nó b’fhéidir gur mhaith leo socrú a dhéanamh go ndéanfaí nótaí bainc agus boinn euro a tháirgeadh thar lear. Féadfaidh miondíoltóirí agus bainc atá lonnaithe i gceantair teorann a gcuid soláthairtí a fháil ón ionad airgid is gaire dóibh agus ní gá gur sa Bhallstát céanna é seo. Luíonn sé le prionsabal féin an airgeadra aonair saoirse a bheith ann maidir le hairgead tirim a aistriú idir Ballstáit rannpháirteacha. Níor measadh comhchuibhiú iomlán a bheith indéanta ar iompar CIT sna Ballstáit rannpháirteacha, ná níor measadh córas a bheith iomchuí ina mbeadh údarú i mBallstát amháin bailí i ngach Ballstát (‘aitheantas frithpháirteach’). Dá bhrí sin, leagtar síos le Rialachán (AE) Uimh. 1214/2011 sraith comhrialacha atá bailí i ngach Ballstát, gan dochar do rialacha náisiúnta le haghaidh gnéithe áirithe atá curtha in iúl go follasach sa Rialachán. Níl comhchuibhiú iomlán i gceist leis mar nach mbaineann na comhrialacha ach le hiompar trasteorann. 2.1.2.Cur chun feidhme maidir le hiompar de bhóthar ag Ballstáit rannpháirteacha agus ag Ballstáit a ullmhaíonn chun an euro a ghlacadh Tá feidhm ag Rialachán (AE) Uimh. 1214/2011 maidir le hairgead tirim in euro a iompar de bhóthar ós rud é gurb é an socrú iompair is coitianta é (murab é an t‑aon socrú amháin é) maidir le hairgead tirim in euro i réigiúin teorann agus an t‑aon socrú ar sainaithníodh ina thaobh go bhfuil gá le sraith comhrialacha maidir le CIT trasteorann. Ní chumhdaítear iompar d’aer ná de mhuir. Dá bhrí sin, níl feidhm ag Rialachán (AE) Uimh 1214/2011 de facto ach amháin maidir le hiompar trasteorann idir Ballstáit rannpháirteacha a bhfuil teorainn talún acu le Ballstát rannpháirteach eile. In iompar trasteorann, d’fhéadfadh an ghné thrasteorann eascairt as ceann amháin nó níos mó de thrí ghné: Ballstát tionscnaimh na cuideachta CIT, an Ballstát ósta (seachas an Ballstát tionscnaimh) ina soláthraíonn cuideachta CIT an tseirbhís iompair, agus/nó an Ballstát idirthurais a thrasnaíonn an fheithicil chun an Ballstát ósta a bhaint amach nó chun filleadh ar an mBallstát tionscnaimh. Ní bheidh feidhm ag na rialacha maidir le hiompar trasteorann airgid thirim in euro a leagtar síos le Rialachán (AE) Uimh. 1214/2011 ach amháin i ndáil leis na Ballstáit rannpháirteacha. Roimh an athrú go dtí an euro i mBallstát, d’fhéadfadh gur ghá airgead tirim in euro a iompar ó na Ballstáit rannpháirteacha chuig an mBallstát atá ag ullmhú don athrú. Dá bhrí sin, de bhun Rialachán (AE) Uimh. 55/2013, tá feidhm ag Rialachán (AE) Uimh. 1214/2011 maidir le Ballstáit atá ag ullmhú chun an euro a ghlacadh. 2.2.Eilimintí lárnacha i Rialachán​458 (EU) Uimh. 1214/2011 2.2.1.Ceadúnas CIT trasteorann I bhfianaise na mbagairtí féideartha ar shlándáil foirne slándála cuideachtaí CIT agus an phobail i gcoitinne a bhaineann le gníomhaíocht an iompar airgid thirim, tá an t‑iompar trasteorann airgid thirim in euro faoi réir ceadúnas CIT trasteorann ar leith a bheith ag an gcuideachta CIT. Ní mór d’údaráis náisiúnta an ceadúnas a dheonú ar feadh tréimhse cúig bliana faoi réir na gcoinníollacha nach mór do chuideachtaí CIT a chomhlíonadh de réir Rialachán(AE) Uimh. 1214/2011, mar riachtanais shainithe d’fhoireann slándála CIT nó riachtanais ghinearálta feithicle CIT agus réamhriachtanais eile. Tá na ceadúnais CIT cláraithe i gCóras Faisnéise an Mhargaidh Inmheánaigh (IMI) chun gur féidir leis na húdaráis phoiblí rochtain a fháil ar na ceadúnais go héasca. Tá baill foirne CIT a dhéanann iompar trasteorann CIT faoi Rialachán (AE) Uimh. 1214/2011 i dteideal na n‑íosrátaí pá atá i bhfeidhm sna Ballstáit ósta faoi na coinníollacha atá luaite i Rialachán (AE) Uimh. 1214/514.

2.2.2.Iompar trasteorann airgid thirim in euro Deonaítear leis an gceadúnas CIT trasteorann, laistigh de na teorainneacha a leagtar síos le Rialachán (AE) Uimh 1214/2011, an ceart nótaí bainc agus boinn euro a iompar trasna teorainneacha de bhóthar. Tá an obair le cur i gcrích le linn sholas an lae agus sa chás amháin go bhfuil formhór an bhailithe nó an tseachadta sa Bhallstát ósta agus gurb ionann luach airgid thirim in euro agus 80% ar a laghad den luach iomlán airgid thirim a iompraítear san fheithicil. Ba cheart a thabhairt faoi deara go ndéantar roinnt socruithe iompair ar leith a dhíolmhú go soiléir ó raon feidhme an Rialacháin d’ainneoin go dtagann siad faoi shainmhíniú an iompar trasteorann airgid thirim in euro de bhóthar, amhail iompar pointe go pointe chuig bainc cheannais náisiúnta nó chuig láithreáin táirgthe airgid thirim agus uathu. 2.2.3.Socruithe iompair is infheidhme Foráiltear le Rialachán (AE) Uimh. 1214/2011 do chúig chineál socruithe iompair le haghaidh nótaí bainc euro agus do dhá chineál le haghaidh bonn euro, lena sainítear na coinníollacha a bhaineann le gach ceann acu, amhail armúrú feithicle, úsáid Córas Cliste Neodraithe Nótaí Bainc (IBNS) nó foireann slándála CIT a bheith i láthair. Cinneann na Ballstáit rannpháirteacha cé acu de na socruithe iompair sin a mbeidh feidhm acu ar a gcríoch. 2.2.4.Ról na gCóras Cliste Neodraithe Nótaí Bainc (IBNS) agus nótaí bainc neodraithe a bhaint Féachann Rialachán (AE) Uimh. 1214/2011 le húsáid IBNS a éascú, toisc go bhfuiltear ag súil go bhfeabhsóidh úsáid IBNS slándáil CIT d’fhoireann slándála CIT agus don phobal. Ní mór do chuideachtaí CIT a oibríonn faoi Rialachán (AE) Uimh. 1214/2011 nótaí bainc neodraithe a bhaint as cúrsaíocht chun a chinntiú nach n‑úsáidtear na nótaí sin a thuilleadh le haghaidh oibríochtaí íocaíochta. 2.2.5.Rialacha na tíre ósta a bhfuil feidhm acu maidir le hiompar: fórsa póilíneachta náisiúnta, rialacha slándála poiblí agus iompar arm tine Tá gnéithe CIT nach bhfuil cumhdaithe ag comhrialacha Rialachán (AE) Uimh. 1214/2011 á rialú ag an dlí náisiúnta, faoi réir ag rialacha ginearálta an Chonartha (amhail prionsabal an neamh-idirdhealaithe) agus ní mór don chuideachta CIT a bhfuil an t‑iompar trasteorann á dhéanamh aici cloí leo sa tír ósta. Baineann rialacha náisiúnta den sórt sin le ról an fhórsa póilíneachta (amhail fógra a thabhairt roimh ré, tionlacan nó cianrianú), rialacha slándála maidir le seachadadh nó bailiú airgid thirim i suímh agus rialacha maidir le hairm thine. 2.3.Dualgais maidir le fógra agus faisnéis Foráiltear le Rialachán (AE) Uimh. 1214/2011 do raon dualgas faisnéise do shealbhóirí ceadúnas CIT, do Bhallstáit rannpháirteacha agus don Choimisiún. Ní mór do shealbhóirí ceadúnais an Ballstát rannpháirteach a chur ar an eolas faoi thús beartaithe iompair trasteorann. Ní mór do na Ballstáit rannpháirteacha a chéile a chur ar an eolas faoi ghnó trasteorann ar thug na cuideachtaí CIT fógra ina leith agus iad ag gníomhú faoi Rialachán (AE) Uimh. 1214/643. Foilsíonn an Coimisiún ar shuíomh gréasáin Europa an fhaisnéis ar fad faoi IBNS a d’fhormheas na Ballstáit rannpháirteacha, na rialacha náisiúnta maidir le ról na bhfórsaí póilíneachta agus maidir le slándáil na suíomh ina ndéantar an t‑airgead a sheachadadh nó a bhailiú, na ceanglais oiliúna CIT náisiúnta, dintiúir an údaráis deonúcháin náisiúnta agus an riaracháin ósta a gcaithfear fógra a thabhairt dóibh faoi thús an iompair trasteorann. Ar deireadh, foilsíonn an Coimisiún na socruithe iompair is infheidhme mar a roghnaigh na Ballstáit rannpháirteacha iad, in Iris Oifigiúil an Aontais Eorpaigh. 2.4.Seiceálacha ar chomhlíonadh, pionóis agus bearta slándála éigeandála Chun ardleibhéal slándála a ráthú in iompar trasteorann CIT, féadfaidh na Ballstáit rannpháirteacha seiceálacha maidir le comhlíonadh a dhéanamh ar chuideachtaí CIT atá ag gníomhú ar a gcríoch faoi Rialachán (AE) Uimh. 1214/694. Féadfar pionóis a chur i bhfeidhm i gcás neamh-chomhlíonta maidir leis na coinníollacha a leagtar síos in Airteagal 22 de Rialachán (AE) Uimh. 1214/2011. Ar deireadh, is féidir leis na húdaráis inniúla bearta slándála sealadacha a chinneadh i gcás faidhbe práinní a dhéanann difear suntasach do shlándáil oibríochtaí CIT. 3.Cur chun feidhme Rialachán (AE) Uimh. 1214/2011 agus na moltaí i dtuarascáil 2016 3.1.Iarratas ar cheadúnais CIT trasteorann agus deonú an chéanna 3.1.1.Iarratas ar cheadúnais CIT trasteorann agus deonú an chéanna I gcomhréir le torthaí thuarascáil 2016, is cosúil go n‑oibríonn an nós imeachta riaracháin chun ceadúnas a dheonú go rianúil. Ar an iomlán, níor thuairiscigh cuideachtaí CIT aon deacrachtaí ar leith maidir le soláthar doiciméad agus maidir le fianaise a theastaíonn le haghaidh iarratais. Ina theannta sin, ní raibh fadhbanna ar leith ag údaráis na mBallstát maidir leis na ceadúnais trasteorann CIT a eisiúint. Deonaíodh ceadúnas mar thoradh ar gach iarratas ó chuideachtaí CIT a thug freagra agus níor tharla aon teagmhais shuntasacha maidir le clárú in IMI. Measann formhór mór na n‑údarás sna Ballstáit rannpháirteacha agus tromlach na sealbhóirí ceadúnas go bhfuil tréimhse cúig bliana an cheadúnais CIT trasteorann iomchuí, agus ní fheictear dóibh go bhfuil gá le síneadh a chur lena bhailíocht. Measann aon Bhallstát agus 4 chuideachta as an 11 chuideachta CIT a d’fhreagair an suirbhé go mbeadh tréimhse deich mbliana níos oiriúnaí do bhailíocht an cheadúnais CIT. Go ginearálta, ní mheasann an chuid is mó de na páirtithe leasmhara a d’fhreagair go bhfuil breisluach ag baint le ceadúnais CIT a dheonú ar bhonn grúpa. Mar atá leagtha amach ag na Ballstáit sa chomhairliúchán is é a bheadh i gceist lena leithéid d’fhéidearthacht go dtabharfaí ceadúnais do chuideachtaí atá ag gníomhú i mBallstáit éagsúla gan a fhios a bheith acu an bhfuil na rialacháin á gcomhlíonadh acu sna Ballstáit sin. Baineann gné dheacair eile atá le bainistiú i gcomhthéacs na ngceadúnas grúpa a luaitear sa chomhairliúchán le smachtbhannaí mar gheall ar shárú: dá dtarraingeofaí an ceadúnas siar i gcás ceann de na cuideachtaí sa ghrúpa, cén tionchar a bheadh aige sin ar cheadúnais na gcuideachtaí eile sa ghrúpa? Mar a thugann Ballstát amháin a d’fhreagair le tuiscint, áfach, d’fhéadfadh go mbeadh nós imeachta simplithe i measc cuideachtaí den ghrúpa céanna níos oiriúnaí faoi choinníollacha áirithe. Cé go n‑admhaíonn siad go mbeadh sé deacair ceadúnais ghrúpa a chur i bhfeidhm de bharr reachtaíochta náisiúnta éagsúla, measann 4 chuideachta CIT as an 11 chuideachta CIT a d’fhreagair go mbeadh rudaí níos éasca dóibh dá mbeadh na ceadúnais ghrúpa sin ann. Ar an iomlán, tuigeann an Coimisiún go mbeadh easpa maoirseachta agus rialaithe i gcuideachtaí CIT mar thoradh ar cheadúnais den sórt sin agus go n‑éireodh bearta seiceála atá i bhfeidhm níos casta dá mbarr. Dá bhrí sin, ní smaoiníonn an Coimisiún ar cheadúnais CIT a dheonú ar bhonn grúpa go luath mar rogha inmharthana. 3.1.2.Ceadúnais CIT - faisnéis staitistiúil

Tá ceadúnais CIT eisithe ag ocht mBallstát (as an 14 Bhallstát atá rannpháirteach) go dtí seo. Eisíodh aon cheadúnas déag laistigh de bhliain amháin ó theacht i bhfeidhm Rialachán (AE) Uimh. 1214/2011. Go dtí seo, tá 22 cheadúnas CIT trasteorann deonaithe agus tá siad gníomhach faoi láthair: An Fhrainc (3), an Ghearmáin (6), an Iodáil (3), an Ísiltír (1), an Ostair (2), an Spáinn (1), an tSlóvaic (4) agus an tSlóivéin (2). Is ag an nGearmáin atá an chuid is mó ceadúnas (27%) deonaithe agus tagann an tSlóvaic ina diaidh (18%). Is ionann sin agus beagnach leathchuid de na ceadúnais go léir. Suimiúil go leor, níl aon cheadúnais ann ón mBeilg ná ó Lucsamburg, cé go mbaineann an dá Bhallstát le limistéar ina bhfuil sé theorainn cóngarach dá chéile ó thaobh geografaíochta de, laistigh de raon níos lú ná 250 km, ag a bhfuil dlús ard daonra, comhchruinniú mór gnóthas, agus tá Ballstát beag amháin agus dhá Bhallstát mhóra atá rannpháirteach in aice láimhe ina thimpeall. De réir na bhfreagraí ar an suirbhé, tá 4 cinn de na 11 chuideachta CIT a d’fhreagair ag baint úsáide as a gceadúnas go laethúil nó roinnt uaireanta in aghaidh na míosa. Tá 2 CIT nár thug freagra ar an gceist seo, agus dúirt 5 cinn nár bhain siad úsáid as a gceadúnas. Tuairiscíonn roinnt sealbhóirí ceadúnais CIT nár úsáid siad a gcuid ceadúnas go fóill, toisc nár tháinig na deiseanna gnó a raibh súil acu a fháil leis an gceadúnas chun cinn (ní raibh aon éileamh orthu maidir le seirbhísí iompair airgid thirim trasteorann). 3.1.3.Fógra agus faisnéis maidir le gníomhaíocht agus riachtanais trasteorann CIT Deimhníonn trí Bhallstát a d’fhreagair (as 13 fhreagróir), tar éis dóibh ceadúnas trasteorann CIT a dheonú do chuideachta CIT, gur cuireadh ar an eolas iad faoi thús a gníomhaíochta trasteorann. Ag an am céanna, deir 4 Bhallstát a d’fhreagair gur tugadh fógra dóibh trí fhaisnéis ó Bhallstát eile sa limistéir euro faoi chuideachta CIT ón mBallstát sin a bheith ag ullmhú chun gníomhaíocht trasteorann CIT a dhéanamh ina dtír. I bhfianaise ionchur na mBallstát don chomhairliúchán 2021, is féidir a chinneadh gur deacair do na Ballstáit forbhreathnú soiléir a fháil ar CIT trasteorann a dhéantar i ndáiríre ar a gcríoch. D’fhoilsigh an Coimisiún an fhaisnéis ábhartha go léir faoi CIT trasteorann mar a cheanglaítear le Rialachán (AE) Uimh. 1214/2011 Ina thuarascáil 2016, mhol an Coimisiún gur cheart do na Ballstáit rannpháirteacha nósanna imeachta iomchuí a chur i bhfeidhm chun forbhreathnú níos fearr a fháil ar iompar trasteorann CIT a tharlaíonn ar a gcríoch. Chuirfeadh sé sin le cáilíocht na sonraí a theastaíonn le haghaidh plé leanúnaigh ar chur chun feidhme Rialachán (AE) Uimh. 1214/2011 agus ar na roghanna le haghaidh leasuithe reachtacha a d’fhéadfadh a bheith ann. Léiríonn comhairliúchán 2021, áfach, nár chloígh na Ballstáit leis an moladh sin. 3.2.Úsáid IBNS agus nótaí bainc euro á n‑iompar agus dul chun cinn teicniúil na teicneolaíochta IBNS Tuairiscíonn beagnach leath de na cuideachtaí CIT a d’fhreagair an ceistneoir go n‑úsáideann siad IBNS in iompar trasteorann CIT nuair a bhíonn sé éigeantach sa tír ósta, sa tír idirthurais nó sa tír dhúchais. Is í an Bheilg an t‑aon Bhallstát rannpháirteach inar gá feithiclí a bhfuil IBNS feistithe orthu a úsáid chun nótaí bainc a iompar. Measann roinnt páirtithe leasmhara a d’fhreagair gur cheart an formheas nó an deimhniú ar chórais IBNS a chuíchóiriú tuilleadh, i.e. trí dheimhniú IBNS aonfhoirmeach atá bailí don limistéar euro ar fad. Cé go n‑úsáideann cuideachtaí CIT teicneolaíochtaí eile freisin, is iad na feistí smálaithe na teicneolaíochtaí IBNS is coitianta a úsáidtear agus táthar ag súil go bhfanfaidh siad mar an teicneolaíocht is fearr sa mhargadh sna blianta amach romhainn. 3.3.Luach saothair foirne CIT ag íosráta pá an Bhallstáit ósta ar a laghad Níor thuairiscigh sealbhóirí ceadúnais CIT aon fhadhbanna maidir le cur i bhfeidhm na rialacha luach saothair i Rialachán (AE) Uimh. 1214/2011.De bhun Airteagal 24 den Rialachán, tá foireann slándála CIT trasteorann faoi réir íosrátaí ábhartha pá an Bhallstáit ósta, rátaí ragoibre san áireamh. Ós rud é gur athraíodh forálacha ábhartha Threoir 96/71/CE, dá dtagraíonn Airteagal 24 de Rialachán (AE) Uimh. 1214/2011, idir teacht i bhfeidhm an Rialacháin seo agus an t‑athbhreithniú seo, tugann an Coimisiún dá aire gur neartaíodh cearta fhoireann CIT a thagann faoin Airteagal seo. Is tagairt dhinimiciúil í an tagairt do Threoir 96/71/CE, rud a chiallaíonn go bhfuil na hathruithe a rinneadh uirthi le Treoir (AE) 2018/957 infheidhme maidir le téacs Airteagal 24 agus, dá bhrí sin, go ráthaítear leo na cearta ábhartha uile do bhaill foirne CIT a thagann faoi raon feidhme an Airteagail seo. Mar thoradh air sin, tá an ceart anois ag foireann slándála CIT atá i mbun iompair trasteorann chun “luach saothair” a fháil, lena n‑áirítear “na heilimintí go léir a chomhdhéanann an luach saothair a bheith éigeantach” de réir an dlí nó de réir chomhaontuithe comhchoiteanna is infheidhme go huilíoch nó ar bhealach eile sa Bhallstát ósta. 3.4.Dlí an Bhallstáit tionscnaimh, an Bhallstáit idirthurais agus an Bhallstáit ósta a chomhlíonadh 3.4.1.Rialacha maidir le ról an fhórsa póilíneachta agus rialacha slándála maidir le seachadadh airgid nó bailiú airgid Níor cuireadh an Coimisiún ar an eolas faoi aon teagmhais nó fadhbanna suntasacha a bhaineann leis an oibleagáid cloí le rialacha an Bhallstáit ósta maidir le ról an fhórsa póilíneachta (amhail fógra a thabhairt roimh ré, tionlacan nó cianrianú) nó rialacha slándála maidir le seachadadh nó bailiú airgid thirim ag an suíomh. Dá bhrí sin, ní fheiceann an Coimisiún gur gá athruithe a mholadh ina leith sin.

3.4.2.Airm thine a iompar Tá feidhm ag na rialacha náisiúnta an Bhallstáit ósta maidir le hiompar arm tine le linn iompair trasteorann CIT. Tá éagsúlacht mhór ag baint leis na rialacha sin, agus ceadaíonn roinnt Ballstát airm thine a iompar, agus éilíonn cuid eile acu é nó toirmisceann siad é, nó ceadaíonn siad meascán roghanna de réir gach socraithe iompair ar leith. Dúirt dhá cheann de na ceithre CIT a d’fhreagair agus a úsáideann a gcuid ceadúnas go gcuireann an éagsúlacht seo teorainn le deiseanna trasteorann CIT áirithe. Dúirt CIT amháin (atá gníomhach san Iodáil agus sa Vatacáin) nach raibh aon fhadhbanna aici toisc go bhfuil na rialacha mar an gcéanna sa dá stát. Dúirt CIT eile nach raibh deacrachtaí aige i bprionsabal, cloí leis na rialacha a bhí i bhfeidhm sna tíortha comharsanachta. Dheimhnigh na Ballstáit a d’fhreagair nach bhfuil aon bhreisluach ag baint le comhcheanglais oiliúna i bhfianaise na ndifríochtaí atá sa reachtaíocht náisiúnta maidir le hiompar arm tine. 3.5.Socruithe iompair arna leagan síos ag an mBallstát ósta Ós rud é gur féidir leis na Ballstáit rannpháirteacha a roghnú cén socrú iompair le haghaidh nótaí bainc in euro a bhfuil feidhm aige ar a chríoch le haghaidh CIT trasteorann, tá páirc imeartha trasteorann fhíor-ilchineálach tagtha chun cinn. Mar thoradh air sin níl socruithe iompair infheidhme an Bhallstáit tionscnaimh agus an Bhallstáit ósta faoi seach ag teacht lena chéile go hiomlán i ngach cás, rud a fhágann go bhfuil gá le mórinfheistíocht ar thaobh an tsoláthraí i dturais iompair trasteorann CIT nó go bhfuil siad neamhbhrabúsach toisc nach ndéantar iad ach ó am go chéile. Mar shampla, tá trealamh IBNS éigeantach d’iompróirí CIT sa Bheilg ach níl sé éigeantach sa Ghearmáin. Iompraíonn cuideachtaí CIT a oibríonn san Ostair nótaí bainc in euro i bhfeithiclí CIT neamharmúrtha a bhfuil gnáthchuma orthu agus a bhfuil IBNS feistithe orthu ach nuair a iompraítear airgead chun na Gearmáine teastaíonn feithicil lánarmúrtha CIT uathu mar aon le triúr ball foirne slándála CIT. Measann trí Bhallstát a d’fhreagair go bhféadfadh moladh an athbhreithnithe dheireanaigh go ndéanfaí machnamh ar phrionsabal an Bhallstáit tionscnaimh maidir le socruithe iompair a thabhairt isteach a bheith tairbheach agus go bhféadfaí feabhas a chur ar acmhainneacht an iompair trasteorann CIT dá bharr: thiocfadh méadú ar an éileamh ar cheadúnas CIT trasteorann agus ar líon na dturas trasteorann CIT go réalaíoch. 3.6.Seiceálacha ar chomhlíonadh, smachtbhannaí féideartha agus bearta speisialta ag na Ballstáit​ rannpháirteacha Níor cuireadh aon fhadhbanna in iúl don Choimisiún maidir le tástálacha comhlíontachta ná cigireachtaí randamacha, agus tuigtear go bhfuil roinnt Ballstát rannpháirteach in éagmais faisnéise faoi iompar trasteorann CIT atá ar siúl ina gcríoch i ndáiríre. Ina theannta sin, níor cuireadh an Coimisiún ar an eolas faoi aon bhearta slándála éigeandála ná faoi aon chur i bhfeidhm smachtbhannaí. bhrí sin, measann an Coimisiún go bhfuil na rialacha ábhartha i Rialachán (AE) Uimh. 1214/2011 iomchuí. 3.7.Feachtas faisnéise a chuireann le héifeachtúlacht Rialachán (AE) Uimh. 1214/2011 agus a mhéadaíonn líon na gceadúnas CIT, b’fhéidir Moladh i dtuarascáil na bliana 2016 gur cheart feachtas faisnéise a reáchtáil chun díriú ar thaobh an éilimh ar airgead tirim (bainc, ollmhargaí, miondíoltóirí) agus ar chuideachtaí CIT chun úsáid níos mó a bhaint as socruithe iompair comhoiriúnacha chun cur le héifeachtúlacht Rialachán (AE) Uimh. 1214/2011 agus chun líon na gceadúnas CIT a mhéadú, b’fhéidir. Níor lean aon cheann de na Ballstáit a d’fhreagair an moladh seo fós. 3.8.Tionchar comhshaoil na n‑oibríochtaí CIT Ina bhfreagraí ar chomhairliúchán 2021, dúirt cuideachtaí CIT nach ndearna siad aon bhearta ‘glasaithe’ sonracha le déanaí chun a n‑iompar CIT a dhéanamh níos neamhdhíobhálaí ó thaobh na héiceolaíochta de, mar nach dócha go dtiocfadh méadú ar oibríochtaí trasteorann mar thoradh ar bhearta den sórt sin. Chuir roinnt cuideachtaí leis go n‑úsáideann siad na cineálacha feithicle is déanaí ina gcuid oibríochtaí, agus go bhfuil na cineálacha seo níos neamhdhíobhálaí don chomhshaol. 4.Conclúidí 4.1.Pointí athbhreithnithe a léirítear go sonrach in Airteagal 26 Maidir leis na pointí scrúdaithe shonraigh a leagtar síos in Airteagal 26 de Rialachán (AE) Uimh. 1214/2011, is iad seo a leanas conclúidí na tuarascála:

1) níl aon ghá ann faoi láthair le comhcheanglais oiliúna maidir le hiompar arm ag foireann CIT i bhfianaise éagsúlacht na rialacha náisiúnta i dtaobh iompar arm tine, 2) athraíodh na forálacha ábhartha de Threoir 96/71/CE dá dtagraíonn Airteagal 24 idir teacht i bhfeidhm an Rialacháin seo agus an t‑athbhreithniú seo ar bhealach a neartaíonn cearta na n‑oibrithe ar postú. Ní gá Airteagal 24 maidir le luach saothair a leasú toisc gur tagairt dhinimiciúil é an tagairt a dhéantar do Threoir 96/71/CE agus dá bhrí sin tá na cearta ábhartha go léir a eascraíonn as Treoir leasaitheach (AE) 2018/957 infheidhme chomh maith maidir leis an bhfoireann CIT lena mbaineann. 3) níl gá le córas lenar féidir ceadúnas a dheonú ar bhonn grúpa, agus 4) níl aon athrú mór teicneolaíochta tagtha ar an réimse IBNS a d’fhágfadh go ndéanfaí athbhreithniú ar Rialachán (AE) Uimh. 1214/2011. Dá bhrí sin, níor ghá don Choimisiún úsáid a bhaint as a chumhachtú chun gníomhartha tarmligthe a ghlacadh maidir le IBNS go dtí seo, ná níor léir go raibh gá le gníomhartha tarmligthe maidir le gnéithe slándála eile amhail armúrú feithiclí agus veisteanna piléardhíonacha. 4.2.Barrfheabhsú iompair thrasteorann ghairmiúil airgid thirim in euro de bhóthar Tháinig Rialachán (AE) Uimh. 1214/2011 i bhfeidhm an 29 Samhain 2012. Is gá do na Ballstáit rannpháirteacha nósanna imeachta a chur i bhfeidhm chun forbhreathnú níos fearr a fháil ar iompar trasteorann CIT atá ar siúl ina gcríoch. Mar sin féin, níl ach 22 cheadúnas gníomhach faoi láthair in 8 gcinn de na 14 Bhallstát rannpháirteacha, rud a léiríonn nach bhfuil Rialachán (AE) Uimh. 1214/2011 á chur chun feidhme go dtí a lánacmhainneacht, go háirithe toisc gur cosúil nach dtarlaíonn ach fíorbheagán iompair trasteorann i limistéar amháin ina bhfuil a lán teorainneacha in aice lena chéile agus a bhfuil dlús ard daonra agus comhchruinniú gnólachtaí araon (Benelux agus tíortha comharsanachta) mar shaintréith aige. Dá gcuirfí an Rialachán chun feidhme ar bhealach níos fearr bheadh níos mó ceadúnas CIT trasteorann agus rogha níos mó cuideachtaí a bheadh i mbun iompair CIT trasteorann ann dá bharr, rud lena bhfreastalófaí ar ghá féideartha le pleanáil theagmhasach freisin. Is iad sainmhíniú simplithe ar iompar trasteorann agus cur i bhfeidhm ‘prionsabal an Bhallstáit tionscnaimh’ maidir le socruithe iompair roghanna chun an Rialacháin CIT a chur chun feidhme ar bhealach níos fearr. 4.2.1.Sainmhíniú níos fearr ar iompar trasteorann de bhóthar D’fhéadfadh gurb é an sainmhíniú reatha ar iompar trasteorann (Airteagal 1(b) de Rialachán (AE) Uimh. 1214/2011) is bunús le líon teoranta na sealbhóirí ceadúnais mar ní chuirtear turais iompair trasteorann CIT a d’fhéadfadh a bheith ann san áireamh. Mar chuid den sainmhíniú, ní mór cloí le riail ‘na coda is mó’ a leagann síos go gcaithfear an chuid is mó den seachadadh/bailiú airgid thirim in euro a dhéanann feithicil CIT le linn an lae chéanna a dhéanamh ar chríoch an Bhallstáit ósta chun cáiliú d’iompar trasteorann CIT faoi Rialachán (AE) Uimh. 1214/2011. Cuireann sé sin bac ar chuideachtaí beaga CIT a dhéanann turais iompair CIT ina mBallstát tionscnaimh den chuid is mó, dul isteach sa mhargadh trasteorann CIT ós rud é nach gcáilíonn turais iompair CIT ‘anois is arís’ (an chuid is lú) sa Bhallstát ósta don cheadúnas trasteorann. Cuireann sé seo cosc orthu tástáil a dhéanamh ar an margadh eachtrach agus custaiméirí nua a aimsiú. Baineann an smaoineamh céanna leis an srian in Airteagal 1(b) a leagann síos nach mór, chun cáiliú don cheadúnas, airgead tirim nach bhfuil in euro a iompraítear san fheithicil CIT a bheith níos lú ná 20% de luach iomlán an airgid a iompraítear san fheithicil CIT chéanna. De réir na bhfreagraí ar na comhairliúcháin a rinneadh i gcomhthéacs na tuarascála reatha, d’fhéadfadh méadú teacht ar ghníomhaíocht na hearnála mar thoradh ar shainmhíniú níos fearr ar iompar trasteorann de bhóthar. 4.2.2.Socruithe iompair a chur I bhfeidhm Moladh eile chun úsáid níos fearr a bhaint as acmhainn iompair CIT trasteorann is ea go bhfeadfaí prionsabal an Bhallstáit tionscnaimh a chur i bhfeidhm maidir le socruithe iompair. Ansin bheadh cuideachta CIT atá ceadúnaithe ina Ballstát tionscnaimh rannpháirteach in ann a feithicil CIT a úsáid le haghaidh turas iompar trasteorann CIT chuig an tír ósta tar éis ceann de na socruithe iompair dá bhforáiltear i Rialachán (AE) Uimh. 1214/2011 a bheith déanta. Le cur chuige den sórt sin, ní bheadh ar chuideachtaí CIT infheistíochtaí airgeadais neamhriachtanacha (amhail uasghrádú go IBNS nó éagsúlú ar a bhflíteanna feithiclí CIT) a dhéanamh, infheistíochtaí a chaithfidís a dhéanamh faoi láthair chun cloí le socruithe iompair na mBallstát ósta nach bhfuil ar aon dul le socruithe iompair sa Bhallstát tionscnaimh. Mar is léir ó thorthaí an chomhairliúcháin don tuarascáil seo, áfach, léiríonn rialacháin intíre patrúin riosca i ngach tír ar dheacair iad a chomhchuibhiú, b’fhéidir. Ina theannta sin, dá gcuirfí prionsabal an Bhallstáit tionscnaimh i bhfeidhm, d’fhéadfadh baol a bheith ann go ndéanfadh roinnt cuideachtaí iarracht oibriú i mBallstáit ina bhfuil ardleibhéal rialala ó Bhallstáit ina bhfuil leibhéal íseal rialála, rud a shaobhfadh an iomaíocht. 4.2.3.Raon feidhme an cheadúnais CIT a leathnú Sa chomhairliúchán don tuarascáil seo bailíodh tuairimí na bpáirtithe leasmhara maidir leis an bhféidearthacht raon feidhme an cheadúnais CIT a leathnú chun cineálacha eile CIT ghairmiúil trasteorann sa limistéar euro nach dtagann faoi na Rialacháin CIT reatha a chumhdach freisin. Aontaíonn na páirtithe leasmhara go léir a d’fhreagair an cheist seo nach bhfuil gá le leathnú den sórt sin ar an raon feidhme. 5.Moltaí maidir leis an mbealach chun tosaigh Tá torthaí an athbhreithnithe seo an-chosúil le torthaí na tuarascála 2016 agus dá bhrí sin tá moltaí na tuarascála seo ag teacht le moltaí an athbhreithnithe 2016 ar chur i bhfeidhm Rialachán (AE) Uimh. 1214/2011 freisin: ·Ba cheart do na Ballstáit rannpháirteacha a gcuid iarrachtaí a mhéadú chun nósanna imeachta iomchuí a chur i bhfeidhm chun forbhreathnú níos fearr a fháil ar iompar trasteorann CIT a tharlaíonn ar a gcríoch. Chuirfeadh sé sin le cáilíocht na sonraí a theastaíonn chun plé leanúnach a dhéanamh ar chur chun feidhme Rialachán (AE) Uimh. 1214/2011 agus ar na moltaí atá á mbreithniú maidir le leasuithe reachtacha a d’fhéadfaí a dhéanamh. ·Ba cheart tabhairt faoi fheachtas faisnéise chun díriú ar thaobh an éilimh ar airgead tirim (bainc, ollmhargaí, miondíoltóirí) agus ar chuideachtaí CIT chun úsáid níos mó a bhaint as socruithe iompair comhoiriúnacha chun cur le héifeachtúlacht Rialachán (AE) Uimh. 1214/2011 agus chun líon na gceadúnas CIT a mhéadú, b’fhéidir.